《题北郭外前汤普济庵》
宋代·陈炤

一尖龙舌地，兰若此中开。
曲径深依竹，荒池浅凿苔。
要令溪水接，莫碍野云来。
只恐庵居兴，难淹出世材。

作者简介：宋常州无锡人，字光伯，号肖梅。少工词赋。度宗咸淳元年进士。为丹徒县尉，累迁知朐山县，奔母丧归。恭帝德祐元年，元兵攻常州，知州姚訔辟为通判，率兵御之，自夏至冬，协力固守。后城破，巷战而死。